DSB har besluttet at sætte hjertestartere op i alle tog. Derfor vil man inden for den næste måned diskutere noget lignende i Nordjyllands Trafikselskab, oplyser DR Nordjylland. Der er dog flere overvejelser, der skal gøres. - Det er klart, at det er en kæmpe udgift at skulle have hjertestartere i 600 busser, så den mere fremkommelige løsning var måske at kigge på hjertestartere på vores terminaler, siger Nicolai Sørensen, der er underdirektør i NT til DR Nordjylland. Ansvarlig for førstehjælp i Hjerteforeningen og næstformand i Dansk Råd for Genoplivning, Hanne Balle, forstår godt, hvis NT prioterer busterminalerne først. Men hun understreger også vigtigheden af busserne. - Der, hvor vi godt vil have hjertestarterne, er, hvor de er tilgængelige. Det er blandt andet offentlige transportsteder, og steder, hvor der er mange mennesker, og busser er jo et sted, hvor der kommer mange, siger hun til DR Nordjylland.

Opsummering:
Passagerne i de nordjyske busser skal have bedre chancer for overlevelse, hvis de får et hjertestop.